સૂત્રોના જણાવ્યા અનુસાર કોસ્ટ ગાર્ડ લાંબા સમયથી અરબી સમુદ્રમાં શકમંદ પ્રવૃત્તિઓ પર નજર રાખી રહ્યું છે. તેને એવી જાણકારી મળી છે કે આઈએસઆઈએસના ત્રણ આતંકી સમુદ્ર માર્ગે મુંબઈમાં ઘૂસણખોરી કરવાની કોશિશ કરી રહ્યા છે. મુંબઈ પોલીસના ટોચના અધિકારીઓ જોકે હાલ આ અંગે કોઈ ટિપ્પણી કરવા ઈન્કાર કરી રહ્યા છે, કારણ કે આ મામલો ખૂબ જ સંવેદનશીલ છે. એક વરિષ્ઠ પોલીસ અધિકારીએ જણાવ્યું હતું કે કોસ્ટ ગાર્ડ દ્વારા ફેક્સ મારફતે આવી સૂચના મળી છે.